ΤΜΗΜΑ ΟΔΙΚΩΝ ΜΕΤΑΦΟΡΩΝ

ΔΗΜΟΣΙΑ ΔΙΑΒΟΥΛΕΥΣΗ

Νομοσχέδιο με τίτλο «Νόμος που τροποποιεί τον περί Άδειας Οδήγησης Νόμο του 2001»

Το Τμήμα Οδικών Μεταφορών του Υπουργείου Μεταφορών, Επικοινωνιών και Έργων, ανακοινώνει τη διεξαγωγή Δημόσιας Διαβούλευσης επί του πιο πάνω τροποποιητικού νομοσχεδίου. 

Σκοπός του εν λόγω τροποποιητικού νομοσχεδίου είναι η αύξηση του αριθμού των επαγγελματιών οδηγών, μέσω:
(α) της παροχής της δυνατότητας έκδοσης άδειας οδηγού, για τους οδηγούς των οχημάτων κατηγορίας Δ και Δ+Ε 21 έτη, και 
(β) της έκδοσης άδειας μαθητευόμενου οδηγού για τις εν λόγω κατηγορίες και τις κατηγορίες οχημάτων Γ, Γ+Ε, Δ1 Δ1+Ε, Δ, Δ+Ε, στα 20 έτη.

Παρακαλούνται όλοι οι ενδιαφερόμενοι να αποστείλουν ηλεκτρονικά, μέσω της πλατφόρμας «η–Διαβούλευση», τις απόψεις, σχόλια και παρατηρήσεις τους το αργότερο μέχρι το τέλος της εργάσιμης ημέρας της 22ας Νοεμβρίου 2026.



